
Capitolul I  -  Notiuni generale


1.1. Sunt considerate mijloace fixe obiectele luate individual sau complexul de obiecte care se utilizeaza ca atare si indeplinesc cumulativ urmatoarele conditii: 


a) sunt detinute de o persoana juridica, fizica sau asociatie fara personalitate juridica care desfasoara activitati in scopul realizarii de venituri, pentru a fi utilizate in productia proprie de bunuri sau in prestarea de servicii, pentru a fi inchiriate tertilor sau pentru a fi folosite in scopuri administrative; 


b) au o valoare de intrare mai mare decat limita stabilita prin Hotarare de Guvern. Aceasta valoare poate fi actualizata anual in functie de indicele de inflatie. In anul 2007 valoarea minima de intrare a mijloacelor fixe stabilita in conditiile art. 3 alin. 2 lit. a) din Legea nr. 15/1994 privind amortizarea capitalului imobilizat in active corporale si necorporale, republicata, cu modificarile si completarile ulterioare, a fost limitata, prin HG 105/2007, la 1.800 lei.


c)  au o durata normala de utilizare mai mare de un an conf. H.G. 2139/2004 pentru aprobarea  Catalogului privind clasificarea si duratele normale de functionare a mijloacelor fixe, publicat in MO 46 din 13.01.2005. 


Pentru obiectele care sunt folosite in loturi, seturi sau care formeaza un singur corp, la incadrarea ca mijloc fix se are in vedere valoarea intregului lot, set sau corp.

 
1.2. Sunt considerate mijloace fixe de natura obiectelor de inventar, acele mijloace fixe a caror valoare de intrare este mai mica decat limita stabilita prin Hotarare de Guvern. Aceasta valoare se actualizeaza anual in functie de indicele de inflatie. 


 1.3. Sunt, de asemenea, considerate mijloace fixe:

a) investitiile efectuate la mijloacele fixe aflate in proprietate, in scopul imbunatatirii parametrilor tehnici initiali; valoarea respectivelor investitii majoreaza valoarea de intrare a mijloacelor fixe.

 
b) investitiile de modernizare efectuate la mijloacele fixe preluate cu chirie de la terti;



c) capacitatile (instalatii, echipamente etc.) puse in functiune partial, pentru care nu s-au intocmit inca forme de inregistrare ca mijloace fixe;


1.4.  Nu sunt considerate mijloace fixe:


a) motoarele, aparatele si alte subansamble ale unui mijloc fix, procurate in scopul inlocuirii componentelor uzate cu ocazia reparatiilor de orice fel, care nu modifica parametrii tehnici initiali ai mijlocului fix;


b) sculele, instrumentele si dispozitivele speciale ce se folosesc fie la fabricarea anumitor produse in serie, fie la executarea unei anumite comenzi, indiferent de valoarea si durata lor de functionare normala;


c) prototipurile, inclusiv seria zero, atata timp cat servesc ca model la executarea productiei de serie sau sunt supuse incercarilor in vederea omologarii la producator;


d) echipamentul de protectie si de lucru, imbracamintea speciala, indiferent de valoarea si durata lor de utilizare;


e) constructiile si instalatiile cu caracter provizoriu.


1.5. Pentru identificarea mijloacelor fixe, se utilizeaza informatiile cu privire la codul de clasificare, denumirea grupei, subgrupei, clasei, subclasei, prevazute in Catalogul privind clasificarea si duratele normale de functionare a mijloacelor fixe mentionat la pct.1.1. alin.c.


Capitolul II  -  Procedura de achizitionare, punere in functiune 



si inregistrare a mijloacelor fixe

 
2.1. Achizitionarea mijloacelor fixe se realizeaza in baza unor documentatii de fundamentare a necesitatii si oportunitatii investitiei (studii de fezabilitate, studii tehnico-economice, planuri de afaceri, studiu de produs etc.) intocmite de catre o Comisie tehnico-economica numita prin decizie de catre Consiliul de administratie al SCM, existenta in cadrul organizatiei sau constituita special pentru fundamentarea investitiilor, compusa de obicei din: seful sectiei in care urmeaza sa se amplaseze investitia, responsabilul cu activitatea de intretinere–reparatii (mecanic sef), un reprezentant al serviciului productie si un reprezentant al serviciului economico-financiar; presedintele Comisiei poate fi presedintele SCM sau conducatorul tehnic, in functie de caz.

 
2.2. Fundamentarea necesitatii si oportunitatii investitiei in  mijloace fixe este oportuna in urmatoarele cazuri:


a)  inlocuirea unor mijloace fixe uzate fizic sau moral;


b) completarea cu mijloace fixe a capacitatilor de productie existente;


c) completarea dotarii tehnice existente cu echipamente specifice, necesare asimilarii in fabricatie a unor produse/servicii noi;


d) dotarea cu echipamente tehnologice (masini, utilaje, instalatii etc.) care sa permita asimilarea in productie a unor procedee tehnologice noi de realizare a produselor existente.


2.3. Principalele conditii pe care trebuie sa le indeplineasca mijloacele fixe care urmeaza a fi achizitionate sunt: 


- sa asigure minimizarea consumurilor energetice si de materii prime si materiale;


- sa conduca la imbunatatirea structurii productiei;


- sa permita realizarea unor fiabilitati si mentenabilitati ridicate;

 
- sa contribuie la cresterea productivitatii muncii;


- sa asigure conditii pentru cresterea calitatii produselor finite;


- sa permita o exploatare in conditii depline de securitate a muncii si de protectie a mediului.


2.4. Achizitionarea mijloacelor fixe se poate face prin parcurgerea urmatoarelor etape:


- transmiterea de cereri de oferte catre mai multi furnizori;


- identificarea ofertei cea mai apropiata de documentatia de fundamentare de la pct. 2.1;


- negocierea pretului, a conditiilor de livrare, instalare, punere in functiune si service;


- solicitarea si consultarea anticipata a cartii tehnice si a instructiunilor de utilizare a mijlocului fix; cartea tehnica reprezinta ansamblul documentatiilor tehnice referitoare la proiectarea, executia, receptia si urmarirea comportarii in exploatare a utilajului/ instalatiilor permitand identificarea si determinarea starii tehnice a mijlocului fix, la un moment dat.


2.5. Punerea in functiune a mijloacelor fixe achizitionate se realizeaza:


a)  La data achizitiei - pentru mijloacele fixe independente care nu necesita nici montaj si nici probe tehnologice (utilaje pentru interventie, unelte, accesorii de productie, mijloace de transport auto etc.); cu aceasta ocazie se intocmeste procesul verbal de receptie care serveste ca document de aprobare a receptiei;


b) La data finalizarii montajului - pentru mijloacele fixe care necesita montaj, dar la care nu sunt necesare probe tehnologice; cu aceasta ocazie se intocmeste procesul-verbal de receptie provizorie care serveste ca document de apreciere a calitatii lucrarilor de montaj si de aprobare a receptiei provizorii a obiectivului de investitii (din care face parte mijlocul fix in cauza);


c) La terminarea probelor tehnologice - pentru utilajele si instalatiile care necesita montaj si probe tehnologice; cu aceasta ocazie se intocmeste procesul-verbal de punere in functiune care serveste ca document de punere in functiune a obiectivului de investitii.


2.6. Punerea in functiune a mijloacelor fixe implica:


a) determinarea duratelor normale de functionare conform prevederilor din Catalogul privind clasificarea si duratele normale de functionare a mijloacelor fixe.         


b) inscrierea mijlocului fix in Registrul numerelor de inventar (Cap. III) si in documentele contabile de urmarire a amortizarii, tinand seama de parametrii tehnico-economici precizati de proiectanti si de producatori in cartile tehnice.


2.7. Incepand cu luna urmatoare punerii in functiune se calculeaza amortizarea mijlocului fix, pana la recuperarea integrala a valorii de intrare, conform duratei normale de functionare.


Capitolul III -Categorii de documente prin care se asigura 



      evidenta mijloacelor fixe 


3.1. Registrul numerelor de inventar


a) serveste ca document de atribuire a numerelor de inventar mijloacelor fixe care intra in unitate, in vederea identificarii lor;


b) se intocmeste pe grupe de mijloace fixe, prin inregistrarea cronologica a mijloacelor fixe intrate in unitate;


c) se pot folosi fie cate un registru pentru fiecare grupa de mijloace fixe, fie un registru pentru mai multe grupe, in functie de numarul mijloacelor fixe existente si al celor care urmeaza a intra in unitate.


3.2. Fisa mijlocului fix – document pentru evidenta analitica a mijloacelor fixe, corespunzator urmatoarei proceduri:


a)  se completeaza pentru fiecare mijloc fix sau pentru mai multe mijloace fixe de acelasi fel si de aceeasi valoare, care au aceleasi cote de amortizare si sunt puse in functiune in aceeasi luna;   



b) se intocmeste cu ocazia punerii in functiune a mijloacelor fixe;


c) se pastreaza in cartoteca, pe grupe de mijloace fixe, in ordinea codurilor din clasificarea mijloacelor fixe, conform Legii nr. 15/1994 republicata, cu modificarile ulterioare; in cartoteca, fisele se grupeaza pe locuri de folosinta (ateliere, sectii, unitati de prestari servicii, depozite etc.);


d) se pastreaza separat, in cazul mijloacelor fixe, conservate, scoase din functiune sau transferate;



e) se completeaza pe baza documentelor justificative referitoare la miscarea mijloacelor fixe sau pentru modificarea valorii de inventar a acestora, ca urmare a unor completari, imbunatatiri, modernizari sau reevaluari (proces verbal de receptie, proces verbal de punere in functiune, bon de miscare a mijloacelor fixe, proces verbal de scoatere din functiune etc).


3.3. Procesul verbal de receptie 


a) exista in doua forme:

 

- procesul verbal de receptie provizorie;

 

- procesul verbal de punere in functiune.  


b) se utilizeaza, dupa caz, ca:

 

- document de inregistrare in evidenta operativa si in contabilitate a mijlocului fix achizitionat; 

 

- document de consemnare a stadiului in care se afla un obiectiv de investitii; 

 

- document de apreciere a calitatii lucrarilor privind un obiectiv de investitii; 

 

- document de aprobare a receptiei;

 

- document de constatare a indeplinirii conditiilor de receptie provizorie a unui obiectiv de investitii; 

 

- document de aprobare a receptiei provizorii a unui obiectiv de investitii;

 

- document de punere in functiune a unui obiectiv de investitii.

3.4. Bonul de miscare a mijloacelor fixe se foloseste ca:


a) document justificativ de predare-primire a mijloacelor fixe intre doua locuri de folosinta ale unitatii (sectie, atelier, unitati subordonate etc.);



b) document de insotire a mijloacelor fixe pe timpul transportului de la sectia sau subunitatea predatoare la cea primitoare;  



c) document justificativ de inregistrare in evidenta tinuta de responsabilul cu mijloacele fixe la locurile de folosinta si in contabilitate.


3.5. Procesul verbal de scoatere din functiune a mijlocului fix se foloseste ca:


a) document de constatare a indeplinirii conditiilor scoaterii din functiune a mijloacelor fixe, de scoatere din uz a materialelor de natura obiectelor de inventar in folosinta si de declasare a altor bunuri materiale decat mijloacele fixe, potrivit dispozitiilor legale; 


b) document de consemnare a scoaterii efective din functiune a mijloacelor fixe, de scoatere din uz a materialelor de natura obiectelor de inventar in folosinta sau de declasare a bunurilor materiale; 


c) document de predare la magazie a ansamblelor, subansamblelor, pieselor componente si materialelor rezultate din scoaterea efectiva din functiune a mijloacelor fixe, precum si din scoaterea din uz a bunurilor materiale propuse pentru declasare; 


d) document justificativ de inregistrare in evidenta magaziilor (depozitelor) si in contabilitate. 


3.6. Proces verbal de conservare a mijlocului fix se foloseste ca : 
a) document de consemnare a destinatiei de conservare acordate mijlocului fix scos din functiune, a responsabilului cu asigurarea unei corecte conservari si a locului de depozitare a mijlocului fix pana la reintroducerea in productie sau pana la valorificarecare ;


b) document in baza caruia se dimensioneaza cheltuielile cu trecerea in conservare si mentinerea  mijlocului fix in aceasta stare, care se suporta din cheltuielile de exploatare;


c) document justificativ de inregistrare in evidentele contabile .  
	



Capitolul IV - Variante de utilizare a mijloacelor fixe


4.1. Mijloacele fixe pot fi utilizate in urmatoarele variante:


a) utilizare directa de catre unitatea proprietara;


b) inchiriere catre terti pentru o perioada de timp precizata, in baza unui contract de inchiriere, contra unei chirii al carei cuantum minim trebuie sa cuprinda, cumulat:  



- amortizarea mijlocului fix, calculata in conditiile Legii nr. 15/1994  republicata, cu modificarile ulterioare, neinfluentata cu gradul de utilizare a mijloacelor fixe de baza;


- cheltuielile efectuate de proprietar cu: intretinerea si repararea mijlocului fix, prima de asigurare, taxa pentru mijloace de transport utilizate si evidenta contabila a acestora, impozite;


- costurile salariale cheltuite pentru derularea contractului de inchiriere;


-  un profit minim, calculat la suma elementelor de mai sus;


c) inchiriere de la terti pentru o perioada de timp precizata, in baza unui contract de inchiriere.   



Capitolul V - Mentenanta mijloacelor fixe


5.1. Este necesara implicarea activitatii tuturor compartimentelor specializate din cadrul SCM (tehnic, productie, mecanic-sef / intretinere- reparatii, energetic etc.) pentru asigurarea disponibilitatii mijloacelor fixe din dotare, pe termen lung (mentenanta), prin:


a) reducerea probabilitatii de defectare si eliminarea cauzelor de degradare prin activitati de intretinere, reparatii curente, revizii si reparatii capitale incluse intr-un Plan de exploatare-reparatii (Sisteme de intretinere si reparatii preventive sub forma reparatiilor planificate de tipul revizii tehnice- RT, reparatii curente de gradul 1- RC1, de gradul 2- RC2 si  reparatii capitale- RK) (mentenanta preventiva);


b) urmarirea parametrilor de uzura ai elementelor sau subansamblurilor – cheie ale mijloacelor fixe, folosind instrumente specifice (analizatoare de uzura, de vibratii, de ulei etc.), urmand ca interventiile de mentenanta sa fie realizate inainte de aparitia defectului (mentenanta predictiva);


c) realizarea urgenta a activitatilor de localizare si diagnosticare a defectelor mijlocului fix sau a degradarii accidentale a functionarii sale si realizarea interventiilor pentru restabilirea bunei functionari (mentenanta corectiva).

         5.2. Intretinerea si repararea unui mijloc fix se realizeaza in baza Planului de exploatare–reparatii respectand instructiunile date de fabricant prin Cartea tehnica .


5.3. Planul de exploatare–reparatii cuprinde planificarea ansamblului de operatii de intretinere, control si reparare, stabilind:


a) datele calendaristice de scoatere din functiune a mijlocului fix pentru reparatii;


b) tipul reparatiilor care se vor executa, durata de executie si modul de executie (cu forte proprii si/sau prin contracte cu terti);


5.4. Lucrarile de intretinere si supraveghere zilnica se executa de catre muncitorii care lucreaza la respectivele mijloace fixe, pe baza regulilor de intretinere a acestora si de inlaturare a micilor defecte, prevazute in cartea tehnica, fara a se proceda la inlocuirea de piese; aceste lucrari pot consta in:

· ungere si curatire;

· reglarea mecanismelor de ajustare a lagarelor;

· controlul functionarii diferitelor piese (componente). 
   5.5. Categoriile de interventii care se programeaza in cadrul Planului de exploatare – reparatii se identifica prin:


5.5.1 Revizie tehnica -Rt


a) se efectueaza inaintea unei reparatii planificate in scopul determinarii starii tehnice a mijlocului fix si a lucrarilor care urmeaza a se efectua cu ocazia primei reparatii planificate.



b)  are ca obiective:


- verificarea starii tehnice de ansamblu;


- verificarea efectuarii lubrifierii;


- verificarea starii tehnice a mecanismelor;


- verificarea calitatii si preciziei AMC-urilor si SDV-urilor specifice.


c)  are ca operatii specifice:


- examinarea subansamblelor si a componentelor aflate in functiune;


- examinarea pieselor supuse uzurii rapide;


- efectuarea unor reglaje;


- inlocuirea garniturilor si respectiv a acelor piese uzate de importanta majora in functionarea utilajelor care nu mai suporta amanarea pana la Rc;


- reglarea dispozitivelor de siguranta si control; 


- efectuarea de reglaje a mecanismelor;


- verificarea si reglarea dispozitivelor de protectie
; 


- sunt cuprinse si inspectiile tehnice periodice pentru mijloacele de transport.


5.5.2 Reparatie curenta - Rc


a) se efectueaza in mod periodic, planificat, pentru verificarea pieselor si subansamblelor principale, prin demontarea partilor componente.


b) are ca obiective:


- mentinerea mijlocului fix in stare de functionare la parametrii tehnici proiectati;


- pregatirea reparatiei capitale;


- eliminarea surselor de poluare.


c) in functie de marimea intervalului de timp de functionare intre reparatii, de importanta lucrarilor ce se realizeaza si de valoarea pieselor si subansamblelor reparate, reconditionate sau inlocuite, reparatiile curente asupra mijloacelor fixe se impart in:


c.1.)  reparatie curenta de grad I - Rc1, cu urmatoarele operatii specifice:


- demontarea partiala a pieselor si subansamblelor cu uzura frecventa;


- inlocuirea sau reconditionarea pieselor uzate;


- controlul si remedierea defectiunii mecanismelor;


- verificarea functionarii subansamblelor din lantul cinematic al utilajelor;


- repararea dispozitivelor de limitare, control, protectie si securitate;


- reconditionarea straturilor anticorozive.


c.2.) reparatia curenta de grad II - Rc2, cu urmatoarele operatii specifice:


- demontarea, verificarea si inlocuirea sau repararea pieselor uzate;


- executarea de reglaje, corectii;


- verificarea functionarii dupa interventii.


5.5.3 Reparatie capitala - Rk 


a) se efectueaza dupa expirarea unui ciclu de functionare (prevazut prin cartea tehnica a mijlocului fix), pentru mentinerea caracteristicilor tehnico-economice initiale si pentru preintampinarea iesirii mijloacelor fixe din functiune inainte de termen;


b) trebuie sa readuca utilajul in clasa de precizie respectiv in grupa de caracteristici proiectate; 


c)  are ca obiective:


-  readucerea la parametrii proiectati;


-  recuperarea, reconditionarea si refolosirea pieselor uzate;


-  modernizarea utilajelor reparate. 


d) are ca operatii specifice:


- demontarea partiala sau totala a mijlocului fix;


- verificarea tehnica a tuturor pieselor componente din punct de vedere dimensional, al functionarii, etansarii si sigurantei in exploatare;


- reconditionarea sau inlocuirea partiala sau totala a pieselor uzate, respectiv a unuia sau a mai multor agregate sau subansamble, care nu mai pot functiona in conditii de siguranta sau de precizie;



- inlocuirea garniturilor rulmentilor, a elementelor de legatura, a sistemelor electrice;


- efectuarea unor imbunatatiri sau modernizari, cu conditia ca valoarea totala a Rk, inclusiv modernizarea, sa nu depaseasca 60% din valoarea de inlocuire, procent peste care se considera integral investitie.


5.5.4 Reparatii de tip paleativ 


a) se efectueaza lucrari de intretinere si reparatii folosite pentru mentinerea in functiune a acelor mijloace fixe amortizate integral care sunt necesare procesului de productie;


b) se utilizeaza, de regula, in caz de defectare a mijlocului fix, pentru ameliorarea, pe moment, a starii de lucru, fara a se suprima cauza defectarii;


c) se pot folosi si reparatii planificate de tip Rc1 si Rc2 prin  care se aduc mijloacele fixe in cauza in limita normala de functionare pentru un anumit timp, dupa care se aplica din nou acelasi tip de interventii.


Capitolul VI   Modernizarea mijloacelor fixe


6.1. Modernizarea  unui  mijloc  fix  se  poate  realiza  o data  cu reparatia capitala sau ca o actiune de sine statatoare, in scopul diminuarii efectelor uzurii morale si asigurarii functionarii cat mai aproape de parametrii si indicatorii tehnico-economici ai unui mijloc fix nou, cu o tehnicitate mai ridicata.


6.2. Caile principale de realizare a modernizarii mijloacelor fixe pot fi:


- cresterea  puterii in sarcina a electromotoarelor; 


- reproiectarea unor elemente  constructive;


- automatizarea comenzilor, mecanizarea operatiilor auxiliare care necesita un volum mai mare de munca si introducerea unor dispozitive cu actiune rapida;


- marirea rezistentei la uzura, prin inlocuirea materialelor, la unele mecanisme sau piese care se uzeaza mai repede, cu altele mai rezistente;


- modernizarea complexa prin executarea cumulata a modernizarilor de mai sus.


6.3. Dupa realizarea modernizarilor asupra unui mijloc fix se  intocmeste un proces verbal de receptie, pentru punere in functiune, se definitiveaza costul lucrarilor efectuate si cu valoarea acestora se majoreaza valoarea de intrare a mijlocului fix in cauza.


Capitolul VII  Scoaterea din functiune a mijloacelor fixe 


7.1. Mijloacele fixe  pot fi scoase din functiune daca exploatarea lor nu mai este economica, din urmatoarele cauze:


a) lipsa unor materii prime sau scaderea cererii de produse impun inchiderea - pe o perioada de timp limitata, a unitatilor in care sunt utilizate respectivele mijloace fixe sau restrangerea activitatilor productive aferente acestor unitati;


b) cheltuielile cu exploatarea mijloacelor fixe fac utilizarea acestora nerentabila (cresteri ale consumului specific de materii prime si materiale, respectiv cresteri ale procentului de produse rebutate sau cu defecte de fabricatie din cauza scaderii preciziei de prelucrare cauzata de uzura);


c) tehnologia de fabricatie a unor produse s-a modificat, necesitand alte tipuri de mijloace fixe;


d) mentinerea in functiune a mijloacelor fixe poate pune in pericol viata, sanatatea si securitatea utilizatorilor acestora;


e) costurile reparatiilor pentru mentinerea mijlocului fix in functiune depasesc 60% din valoarea de inlocuire, (valoare de inlocuire reprezentand suma dintre valoarea de achizitie a unui mijloc fix nou, echivalent, a cheltuielilor de transport, montare si punere in functiune; pentru cazurile in care nu se poate stabili valoarea de inlocuire, aceasta se considera egala cu valoarea de inventar de intrare, reactualizata).


7.2. Scoaterea din functiune a unui mijloc fix se face la propunerea unei Comisii tehnice, numita prin decizia Consiliului de administratie,  formata din reprezentanti ai organului de conducere, ai compartimentelor functionale din cadrul structurii organizatorice si ai Consiliului social, (daca acesta este constituit la nivelul SCM), a carei atributie este de a fundamenta propunerea prin elaborarea unei documentatii compuse din:


a) nota de prezentare a mijlocului fix propus a fi scos din functiune, care trebuie sa cuprinda urmatoarele informatii:

· denumire / numar de inventar / amplasare (atelier, linie tehnologica);

· data fabricatiei / data PIF;

· caracteristici tehnice;

· modernizarile suplimentare fata de standard;

· starea tehnica / uzura;

· reparatii efectuate in ultimul an si valoarea lor totala;

· numarul orelor de functionare in ultimele 6 luni.


b) motivarea   propunerii  de scoatere  din  functiune a mijlocului fix si a destinatiei ulterioare a acestuia: conservare sau valorificare.


c) un calcul de eficienta economica a actiunii, prin care sa se evidentieze, dupa caz:


- procentul de reducere a costurilor de productie ca urmare a scoaterii din functiune a mijlocului fix (cheltuieli de intretinere-reparatii, cheltuieli care se inregistreaza cu rebuturile etc.);


- efectele economice prognozate (cresterea capacitatii de productie) prin inlocuirea cu alt mijloc fix superior din punct de vedere al parametrilor tehnici sau care permite asimilarea unei tehnologii noi / modernizate. 


7.3. Scoaterea efectiva din functiune a unui mijloc fix se realizeaza cu aprobarea consiliului de administratie, dupa analizarea documentatiei propuse de Comisia tehnica, ocazie cu care se stabileste destinatia ulterioara a acestuia, respectiv conservare sau valorificare.



Capitolul VIII     Conservarea mijloacelor fixe


8.1. Trecerea in conservare a mijloacelor fixe, precum si durata conservarii, aprobate in conditiile prezentate la pct. 7.3., se realizeaza corespunzator prevederilor art. 16 lit. a) si b) din Legea nr. 15/1994 privind amortizarea capitalului imobilizat in active corporale si necorporale, republicata, cu modificarile si completarile ulterioare, precum si ale pct. 18 din H.G. nr. 909/1997 si se consemneaza intr-un proces verbal prevazut la pct. 3.6. din cap. III al prezentului Ghid; 


8.2. Mijloacele fixe aflate in conservare vor ramane in inventarul sectiei (atelier, punct de lucru) de care au apartinut, seful de sectie urmand a raspunde de corecta conservare, pana la reintroducerea in productie sau pana la valorificare;


8.3. In cazul in care sectia respectiva este desfiintata, Consiliul de administratie va numi, prin decizie, o persoana care sa raspunda de conservarea mijlocului fix pana la reintroducerea in productie sau pana la valorificarea acestuia; 


8.4. Cheltuielile cu trecerea in conservare si mentinerea mijloacelor fixe in aceasta stare se planifica si se suporta din cheltuielile de exploatare, corespunzator reglementarilor legale in vigoare;


8.5. La expirarea duratei de conservare, mijloacele fixe care nu sunt reintroduse in circuitul productiv se supun procedurii de valorificare de la capitolul urmator.


Capitolul IX  Valorificarea mijloacelor fixe


9.1. Mijloacele fixe aprobate a fi scoase din functiune, care nu intra in conservare, vor fi valorificate prin vanzare prin licitatie sau casare;


9.2. Vanzarea prin licitatie se realizeaza prin parcurgerea urmatoarelor etape:


9.2.1. Comisia tehnica, mentionata la pct. 7.2., elaboreaza si supune aprobarii Consiliului de administratie, o documentatie formata din: 


a) nota de prezentare pentru mijlocul fix propus a fi vandut –identica cu cea de la punct 7.2.a;


b) raportul de evaluare pentru stabilirea pretului minim de pornire in licitatie;


c) propunerea unui pret minim de pornire in licitatie, la determinarea caruia se va tine seama de valoarea contabila actualizata, valoarea de catalog pentru mijloace fixe similare, valoarea de piata, gradul de uzura; pentru mijloacele fixe de natura mijloacelor de transport se va apela la un evaluator autorizat, in vederea determinarii pretului minim.


9.2.2. Consiliul de administratie decide, in baza analizarii documentatiei si consemneaza prin Proces verbal, urmatoarele:


a) pretul minim aprobat pentru pornire in licitatie, exprimat in lei (exclusiv TVA);


b) data limita a valabilitatii pretului minim aprobat (max. 90 de  zile);



c) taxa de participare la licitatie, al carei nivel trebuie sa acopere cheltuielile estimate cu organizarea acesteia (publicitate, chirie sala, protocol, indemnizatia membrilor Comisiei de licitatie); 


d) garantia de licitatie, al carei nivel se stabileste la o valoare de 20% din pretul minim de pornire in licitatie;


e) drepturile de preemtiune care pot fi aplicate;


f) indemnizatia membrilor Comisiei de licitatie si modul de acordare;


g)  data de incepere a procedurii pentru vanzare;


h)  continutul  anuntului de publicitate si publicatiile in care urmeaza sa apara.


9.2.3. Consiliul de administratie al SCM numeste prin decizie Comisia de licitatie, stabilind componenta si atributiile acesteia tinand cont de urmatoarele recomandari: 


a) comisia poate fi alcatuita din 3-5 membri, intre care vor fi cuprinsi obligatoriu presedintele si contabilul sef al SCM si presedintele Consiliului social (daca acesta este constituit la nivelul societatii) sau un reprezentant al lucratorilor;


b) atributiile comisiei de licitatie sunt:


- verificarea solicitantilor;


- organizarea si conducerea licitatiei pentru vanzare.


9.2.4. Comisia de licitatie face publica lista mijloacelor fixe scoase la vanzare printr-un anunt de vanzare, cu cel putin 20 de zile inainte de data stabilita pentru licitatie, la sediul propriu si in cel putin un ziar de mare tiraj; anuntul de vanzare trebuie sa contina, cel putin urmatoarele informatii:


a)  denumirea si adresa SCM vanzatoare, nr. telefon, adresa e-mail, fax;


b) denumirea mijloacelor fixe scoase la vanzare, principalele caracteristici tehnice, adresa unde pot fi vizionate; 


c)  adresa, ziua si ora de tinere a licitatiei;


d) locul si data limita pana la care se pot obtine informatii cu privire la licitatie; numarul de telefon, adresa de e-mail, faxul persoanei desemnate sa dea relatii despre licitatie.


9.2.5. Comisia de licitatie afiseaza la sediul SCM, precum si la locul mijlocului fix scos la vanzare, zilele si orele la care acesta poate fi vizitat de catre cei interesati sa participe la licitatie.


9.2.6. Comisia de licitatie inmaneaza candidatilor, sub semnatura de primire, fisa de ofertare a mijlocului fix, intocmita de catre Comisia mentionata la pct 7.2, cu urmatorul continut:


a) tipul de licitatie utilizat; 


b) pretul de pornire a licitatiei (exclusiv taxa pe valoarea adaugata - care se adauga la pretul de adjudecare);


c) sumele si termenele de depunere pentru Taxa de participare la licitatie si Garantia de licitatie.


9.3. Organizarea licitatiei 


9.3.1.  In sensul prezentului Ghid, termenii si expresiile de mai jos au urmatoarele semnificatii: 


a) procedura de atribuire - etapele ce trebuie parcurse de Comisia de licitatie si de catre candidati/ofertanti pentru ca acordul partilor sa fie considerat valabil; 


b) candidat – oricare persoana fizica sau juridica care si-a depus candidatura in cazul unei proceduri de licitatie publica deschisa, in vederea participarii la selectia pentru ofertanti;


c) candidatura – depunerea  de  catre  un candidat a documentelor

prin care acesta isi demonstreaza situatia economica si financiara, in vederea obtinerii dreptului de a participa ca ofertant in licitatia publica restransa;


d) ofertant – candidatul  selectat  care  are  dreptul  sa  participe la

licitatia publica restransa;


e) oferta – actul juridic prin care ofertantul isi manifesta vointa de a se angaja, din punct de vedere juridic, intr-un contract de vanzare-cumparare; 


f) oferta castigatoare – oferta maxima dupa care s-a oprit licitatia;


g) acceptarea ofertei castigatoare - actiunea prin care Comisia de licitatie isi manifesta acordul ca SCM sa se angajeze juridic in contractul de vanzare-cumparare care va fi incheiat cu ofertantul a carui oferta a fost desemnata castigatoare;


h) contractant – ofertantul care a devenit, in conditiile legii, parte intr-un contract de vanzare-cumparare;


i) licitator – presedintele Comisiei de licitatie, acesta avand atributia de a conduce nemijlocit licitatia. 


9.3.2. Etapele procedurii de atribuire sunt: 


a) licitatia publica deschisa (l.p.d) pentru selectarea candidatilor:


- se lanseaza prin anunt publicitar;


- pot participa toti candidatii interesati;


- selectia se realizeaza pe baza criteriilor prestabilite;


b) licitatia  publica  restransa  pentru  atribuirea contractului de vanzare cumparare:


-  se lanseaza prin invitarea, in scris, a candidatilor selectati dupa licitatia publica deschisa (l.p.d), pentru a-si prezenta ofertele;


-   prezentarea ofertelor se realizeaza prin strigare in timpul sedintei de licitatie;


-  stabilirea ofertei castigatoare se face prin aplicarea criteriului «pretul cel mai mare»; 


- la egalitate de oferte se utilizeaza criterii suplimentare de selectie;


-  in cazul in care nu se poate desemna un castigator se organizeaza a doua sedinta de licitatie; 


c) negocierea, pentru atribuirea contractului de vanzare- cumparare: 


-  se organizeaza dupa incheierea celei de-a doua sedinte de licitatie publica restransa, in cazul in care nu s-a putut desemna un castigator dar exista un ofertant care accepta pretul minim de pornire;


- se negociaza cu ofertantul clauzele contractuale, pentru incheierea contractului de vanzare-cumparare la pretul minim de pornire in licitatie, acest ofertant fiind declarat castigator al licitatiei.


9.3.3. Procedura de  selectare si admitere la licitatie a candidatilor:


a) Comisia de licitatie selecteaza candidatii pentru participarea la licitatie tinand seama de urmatoarele criterii:


- la licitatie poate sa isi depuna candidatura orice persoana fizica sau juridica, romana sau straina;


- candidatul, persoana juridica, trebuie sa prezinte, obligatoriu (clauza de excludere), cu cel putin 10 zile inainte de data anuntata a licitatiei, urmatoarele documente:


a.1.) pentru persoanele juridice romane:

· copie dupa certificatul de inmatriculare eliberat de Oficiul Registrului Comertului, dupa actul constitutiv, inclusiv toate actele aditionale relevante si dupa certificatul de inregistrare fiscala;

· copia certificatului constatator de la Registrul Comertului;

· scrisoare de garantie bancara, eliberata de o societate bancara romana;

· dovada  privind  achitarea  obligatiilor  fiscale,  prin  prezentarea unui certificat de atestare fiscala eliberat de organul fiscal competent, insotit de ordinele de plata prin care s-a efectuat plata obligatiilor inscrise in certificat;


a.2.) pentru persoanele juridice straine:

· actul de inmatriculare a societatii comerciale straine;

· scrisoare de garantie bancara, eliberata de o banca straina cu care o banca romana are relatii de corespondent;


a.3.) pentru comercianti, persoane fizice sau asociatii familiale:

· copie  dupa  actul  de  identitate  si  dupa  autorizatia de functionare eliberata de autoritatea competenta sau dupa actul legal de constituire, dupa caz; 

· certificatul de atestare fiscala eliberat de organul fiscal competent;


- candidatul, persoana fizica, trebuie sa prezinte, obligatoriu, (clauza de excludere), cu cel putin 10 zile inainte de data anuntata a licitatiei, urmatoarele documente:

· copie dupa actul de identitate si  cazierul fiscal (pentru persoane fizice romane);

· copie dupa pasaport, certificatul de cazier fiscal (pentru persoane fizice straine);


b) Comisia de licitatie analizeaza documentele prezentate si stabileste care sunt candidatii selectati.


b.1.) Comisia de licitatie are dreptul de a exclude un candidat dintr-o procedura pentru atribuirea contractului de vanzare-cumparare, atat ca urmare a analizarii documentelor prezentate cat si in cazul in care acesta se afla in oricare dintre urmatoarele situatii:

· este  in  stare  de  faliment  ori  de lichidare,  afacerile  ii  sunt administrate de un judecator-sindic sau activitatile sale comerciale sunt suspendate ori fac obiectul unui aranjament cu creditorii sau este intr-o situatie similara cu cele anterioare, reglementata prin lege; 

· face  obiectul  unei  proceduri legale pentru declararea sa in una dintre situatiile prevazute la lit. (a); 

· este cunoscut ca persoana de rea credinta in relatiile comerciale, existand litigii in derulare sau dosare de urmarire penala;

· fiind in relatii comerciale cu SCM vanzator s-a dovedit rau platnic sau de rea credinta;

· a cumparat anterior de la SCM vanzator alte cladiri sau utilaje si a incalcat ulterior clauzele contractuale privind conditiile sau termenul de plata; 

· a cumparat anterior de la SCM vanzator alte cladiri sau utilaje pe care nu le-a achitat pana la data organizarii noii licitatii;

· prezinta informatii false sau nu prezinta informatiile solicitate,  in legatura cu situatia proprie; 

· au participat la intocmirea Raportului de evaluare ; 
· sunt implicate direct in procesul de verificare/evaluare a candidaturilor. 
b.2.) nu au dreptul sa fie ofertanti sau sa se implice in procesul de verificare/evaluare a candidaturilor sau ofertelor, urmatoarele persoane:

· persoane care detin parti sociale, parti de interes, actiuni din capitalul subscris al unuia dintre candidati sau persoane care fac parte din consiliul de administratie/organul de conducere ori de supervizare al unuia dintre candidati;

· sot/sotie, ruda sau afin, pana la gradul al patrulea inclusiv, cu persoane care fac parte din consiliul de administratie/organul de conducere sau de supervizare a unuia dintre candidati; 

· persoane care constata ca pot avea un interes de natura sa le afecteze impartialitatea pe parcursul procesului de verificare / evaluare a candidaturilor sau ofertelor.


c) Comisia de licitatie ii informeaza in scris pe candidatii admisi si pe cei neadmisi, dupa finalizarea selectarii; in cazul candidatilor neadmisi, Comisia de licitatie are obligatia sa le prezinte motivele de respingere a candidaturii.


d) Admiterea in licitatie a candidatilor selectati se realizeaza dupa indeplinirea urmatoarelor conditii:

· achitarea in numerar, la casieria societatii, cu 48 de ore inainte de ziua licitatiei a Taxei de participare la licitatie si a Garantiei de licitatie; 

· prezentarea, de catre fiecare ofertant, a chitantelor fiscale care confirma plata; taxa de participare la licitatie nu este returnabila.


9.3.4. Procedura de stabilire a castigatorului are in vedere urmatoarele: 

· licitatia este adjudecata de catre ofertantul care detine oferta cu pretul cel mai mare;

· in caz de egalitate a ofertelor se aplica drepturile de preemtiune, iar daca egalitatea persista se pot utiliza si alte criterii de departajare;

· drepturile de preemtiune, in ordinea de prioritate, sunt urmatoarele:


- SCM care, la data licitatiei, utilizeaza cu chirie mijlocul fix;


- SCM, alta decat SCM care utilizeaza activul scos la vanzare;


-  Societati mixte care au un SCM ca actionar majoritar;


- Persoane fizice cu cetatenia romana sau societati cu capital majoritar romanesc.


9.3.5.  Procedura de desfasurare a sedintei de licitatie cuprinde urmatoarele actiuni:


a) licitatia incepe daca exista cel putin 2 ofertanti care au respectat obligatiile precizate;


b) licitatia este condusa de presedintele Comisiei de licitatie;


c) pretul minim de pornire in licitatie este cel stabilit conform pct. 9.2.2. alin.(a);


d) dupa inceperea sedintei, presedintele comisiei de licitatie anunta pasul de licitatie, care va fi de minim 5%, se primesc de la ofertanti, prin strigari, ofertele de pret care trebuie sa fie egale sau mai mari decat pretul minim de pornire anuntat si sa respecte conditiile de salt precizate la deschiderea licitatiei; presedintele comisiei de licitatie va creste pretul cu cate un pas de licitare, pana cand unul dintre ofertanti accepta pretul astfel majorat si nimeni nu ofera un pret mai mare;


e) licitatorul este obligat sa anunte tare si clar suma oferita de licitanti, prin trei strigari succesive, efectuate la interval de 5 secunde;


f) daca la a treia repetare a ultimei oferte, nu se striga o suma mai mare, licitatorul anunta adjudecarea mijlocului fix licitantului care a oferit ultima suma; in caz de oferte egale, se va proceda la aplicarea prevederilor privind dreptul de preemtiune cuprinse la alin. 9.3.4.; 


g) daca egalitatea se mentine sau cei aflati la egalitate nu vor sa isi modifice ofertele, se procedeaza la negociere directa intre SCM detinatoare si licitantii aflati la egalitate;


h) procesele verbale ale sedintelor de licitatie impreuna cu documentele privind organizarea si desfasurarea acestora se arhiveaza cu caracter permanent, la sediul SCM;


i) in cazul in care, la data si ora anuntate pentru inceperea licitatiei, se constata ca nu este indeplinita conditia de la pct. 9.3.5., alin (a):


- se consemneaza acest lucru in procesul verbal al sedintei de licitatie si se inchide licitatia;


- daca s-a prezentat un singur ofertant, se va consemna in document prezenta acestuia si vor fi inregistrate datele sale de identificare;


- se semneaza de catre membrii comisiei si de catre ofertantul prezent procesul verbal si se inregistreaza la societate;


- se returneaza ofertantului prezent Garantia de licitatie, in cazul in care acesta nu mai doreste sa participe la urmatoarea licitatie;


j) se consemneaza in procesul verbal al sedintei de licitatii si  urmatoarele situatii:


- un ofertant a acceptat pretul minim de pornire in licitatie, caz in care se inscriu datele de identificare ale acestuia;


- ofertantii prezenti au refuzat sa semneze procesul verbal, caz in care se consemneaza  motivele refuzului.


k) licitatia care nu a avut loc, nefiind asigurate conditiile de desfasurare, se reorganizeaza la cel mult 30 de zile de la prima sedinta de licitatie; conditiile privind formularea anuntului, selectarea candidatilor, furnizarea informatiilor si regulile de participare, vor fi aceleasi ca la prima sedinta de licitatie;


l) ofertantilor selectati la prima sedinta de licitatie, care doresc sa participe si la a doua sedinta de licitatie nu li se va restitui Garantia de licitatie; acestia vor achita doar Taxa de participare pentru noua licitatie;


m) daca la a doua sedinta de licitatie exista un ofertant care accepta pretul minim de pornire in licitatie:


- se consemneaza acest  lucru in procesul verbal;


- se semneaza procesul verbal de catre membrii comisiei si de catre ofertantii participanti ale caror date au fost inscrise in procesul verbal si se inregistreaza la societate;


- se returneaza Garantia de licitatie ofertantilor care nu au acceptat pretul minim de pornire in licitatie;


n) in situatia mentionata la punctul precedent, se deruleaza in continuare negocierea pentru declararea castigatorului, la care participa numai ofertantul care a acceptat pretul minim de pornire in licitatie. Se considera ca vanzarea a fost adjudecata in favoarea acestuia si se incheie un proces verbal de negociere directa, in care se consemneaza:


- datele de identificare ale castigatorului;


- rezultatul negocierii;


- valoarea de atribuire, respectiv pretul minim de pornire in licitatie   la care se adauga TVA;


- data pana cand trebuie semnat Contractul de vanzare-cumparare; 


- data pana cand trebuie achitata integral valoarea de atribuire;     


o) castigatorului  nu  i se returneaza, in  nici o situatie, Garantia de licitatie,  suma  respectiva  urmand  a   fi  inclusa  in  plata  pretului  de  vanzare sau, in cazul nerespectarii clauzelor licitatiei, urmand a fi retinuta ca atare;     


p) daca nici la a doua sedinta de licitatie nu exista nici un ofertant care sa ofere pretul minim de pornire in licitatie,  mijlocul fix se scoate de la vanzare; in acest sens se incheie,  de  catre  Comisia  de   licitatie,  un proces verbal care se inregistreaza la societate si in care se consemneaza  inclusiv propunerea de scoatere de la vanzare a mijlocului fix;


r) Consiliul de administratie impreuna cu Comisia Tehnica vor reanaliza posibilitatile de diminuare a pretului minim de pornire in licitatie, tinand seama si de ofertele primite cu ocazia celor doua sedinte de licitatie;


s) contractul de vanzare-cumparare se incheie in termen de 10 zile de la data adjudecarii atribuirii, intre societatea detinatoare si castigatorul licitatiei, respectiv negocierii, in forma autentica, in prezenta unui notar public;


t) valoarea de adjudecare se achita integral de catre cumparator in termen de 10 zile de la data adjudecarii atribuirii;


u) in cazul in care nu respecta prevederile inscrise la alin. s si/sau t, castigatorul licitatiei pierde dreptul castigat prin licitatie, pierde suma platita pentru garantia de licitatie si plateste si alte eventuale daune cauzate SCM. 

 
9.4. Casarea mijloacelor fixe




9.4.1. Mijloacele fixe, aprobate a fi scoase din functiune, care nu au putut fi valorificate prin vanzare la licitatie, se consemneaza intr-un proces-verbal, de catre Comisia tehnica mentionata la cap.VII, pct. 7.2, prin care se propune casarea lor, prin demontare, dezmembrare si, acolo unde este posibil, valorificare prin vanzare a subansamblele recuperate; procesul verbal se aproba de catre consiliul de administratie.


9.4.2. Consiliul de administratie numeste prin Decizie o Comisie de casare din care trebuie sa faca parte si  persoana  cu atributii de mecanic sef sau responsabilul cu gestiunea mijloacelor fixe;


9.4.3.  In prezenta permanenta a unui membru desemnat al Comisiei de casare, se deruleaza operatiile de demontare si dezmembrare a mijloacelor fixe; operatiunile se executa prin echipe special constituite in cadrul societatilor cooperative proprietare sau in unitati specializate;


9.4.4. Lista cu ansamblele, subansamblele, piesele de schimb si materialele rezultate din dezmembrarea mijlocului fix se avizeaza de catre reprezentantul Comisiei de casare si se prezinta Comisiei tehnice, mentionate la pct. 7.2.;      


9.4.5. Comisia tehnica stabileste preturile componentelor rezultate dupa demontare si dezmembrare si destinate valorificarii, prin corelarea cu preturile componentelor similare noi, tinandu-se seama de gradul de uzura; 


9.4.6. Lista prevazuta la alin. 9.4.4. impreuna cu preturile de valorificare mentionate la alin. 9.4.6. se avizeaza de catre Consiliul de administratie, se consemneaza, intr-un proces verbal, componentele care se aproba pentru valorificare si forma sub care se efectueaza aceasta (vanzare prin licitatie sau negociere directa); 


9.4.7. Valorificarea se organizeaza de catre comisia de casare, iar rezultatele acesteia se inregistreaza in evidentele contabile. 




____________________  //  __________________





















PRECIZARE:

 - Ghidul nu este parte a cadrului legislativ, reprezinta un instrument de informare si asistenta a celor implicati in procesul de organizare, conducere si executie a activitatilor in domeniul exploatarii mijloacelor fixe, cu exceptia cladirilor si constructiilor speciale din cadrul unei societati cooperative mestesugaresti. 

- Se recomanda completarea informatiilor cuprinse in ghid prin studierea reglementarilor in domeniu, pe masura aparitiei lor.

